Troyes

Troyes Prononçont asse-ben ,  ou ben  d’aprés los patouesants. (  en francês,  en champenouès) est na vela francêsa et champenouèsa, prèfèctura du dèpartament de l’Ôba, et pués sèptiéma comena la ples poplâye de la règion Grant Levant. Sè trôve dedens la règion historica et culturâla de Champagne, qu’ére la capitâla historica. El est travèrsâye per la Sêna.

Pendent los siècllos, Troyes, dèsignêe Vela d’ârt et d’histouère, at consèrvâ un patrimouèno architècturâl et urben que tèmogne de son recho passâ mèdièvâl et renèssent. La citât, rebâtia aprés lo fuè de 1524, at 42 bâtiments protègiês coment monuments historicos, que diéx églléses et yona catèdrâla d’architèctura gotica, et pués yona de les ples grantes concentracions de mêsons a pants de bouesc du . La vela coment son dèpartament at étot na granta divèrsitât de vitrâlys.

Los Tricassos, premiér poplo qu’at lèssiê de mârques sensibles de lor presence, balyont lor nom a cela que s’apelâve Cīvĭtās Trĭcassĭum, pués-cen Augustŏbŏna desot l’ocupacion romèna. Les fêres de Champagne, govèrnâyes per los comtos de Champagne, ant contribuâ u rayonament èconomico et financiér de Troyes dês lo , aterient un mouél de marchands a travèrs tota l’Eropa. Pendent la rèvolucion endustriâla, lo linjo, lo cuér, mas asse-ben l’emprimerie, sont los tronfos historicos de l’èconomia troyèna. Brés de grantes entreprêses de prèt a portar coment Lacoste ou ben Petit Bateau, Troyes est considèrâye coment la capitâla eropèèna des magasins de fabreca et de trafic.

La vela est avouéc ben cognua por sa bôna-chiéra, et notament lo lendiolèt et la prunèla de Troyes, et pués tot plen de vegnôblos de Champagne. Sus lo plan geografico, la Sêna réste lo principâl avantâjo, notament grâce ux grants lècs du Bouesc d’Oriant, qu’ôfront na vâsta resèrva fônistica et de dètenta, mas étot los payis Barsèquanês, d’Ote et d’Armance et pués lors ètendues valonâyes, bouesiêes et de planes.

Los habitents de la vela s’apèlont los Troyens  et les Troyènes .

 Cultura locâla et patrimouèno 
 Hèraldica 
figura|gôche|100px|Lo blâson de Troyes.

 Vêre avouéc 

 Bibliografia 

 Lims de defôr 
 Lo seto de la vela de Troyes

 Notes et rèferences 
 Notes 

 Noms d’endrêt 

 Vocabulèro 

 Rèferences 

*
Catègorie:Comena de l’Ôba
Catègorie:Vela francêsa
Catègorie:Vela champenouèsa
Catègorie:Unitât urbèna de Troyes
Catègorie:Sôl d’atraccion de Troyes
Catègorie:Viely chèf-luè de balyâjo
Catègorie:Veles et velâjos flloris
Catègorie:Vela-ètapa du Tôrn de France dens l’Ôba
Catègorie:Vela-ètapa du Tôrn de France Femèles